Underberg-plaasmoord: Vierde verdagte in hegtenis geneemDan Knight en sy lewensmaat, Beth Bucher. ŉ Vierde verdagte is in hegtenis geneem in verband met die moord op Dan Knight (56), ŉ boer wat glo by sy plaashuis naby Underberg met ŉ hamer doodgeslaan is. “ŉ 24-jarige man is in die Nkwezela-omgewing naby Himville in hegtenis geneem en hy moet vandag [Donderdag] in die Himville-landdroshof verskyn op ŉ aanklag van moord,” het kapt. Thulani Zwane, ŉ polisiewoordvoerder van KwaZulu-Natal, Donderdag gesê. Die man en drie ander verdagtes word daarvan beskuldig dat hulle Knight en sy lewensmaat, Beth Bucher, op 17 Oktober op hul plaas oorval het. Knight se hande en voete is vasgebind en sy mond is toegebind. Hy is aangerand tot hy gesterf het. Bucher is in die badkamer toegesluit, maar sy kon deur ŉ venster ontsnap en hulp ontbied. Die mans het die paartjie se Toyota Land Cruiser en Isuzu-bakkie gesteel en ŉ selfoon en drie haelgewere gebuit. Die ander drie verdagtes is op 20 Oktober in hegtenis geneem, en het reeds in die hof verskyn. Lees ook: Drie vas vir KZN-plaasmoord KZN-plaasmoord: Boer se naam bekend Plaasmoord: Boer glo met hamer doodgeslaan